"Saabudes Valgevenesse, meie 36. politseipataljon laaditi maha Novojelnaja jaamas, kus me asusime paar päeva. Sealt sõitsime Novogrudoki linna, järgmise päeva öösel aga sõitsime Djatlovo külla. Kohe pärast Djatlovosse jõudmist algas juudi elanikkonna likvideerimise operatsioon. Juudid aeti relvaähvardusel turuplatsile, seejärel aga veeti nad autodega linna taha mahalaskmisele. Osa juute viidi ära kinnises gaasitamisautos - Hingevõtja. See masin topiti alati täiesti täis, seejärel aga suleti tihedalt uksed. Samasugused operatsioonid viidi 36. politseipataljoni poolt läbi ka Novojelnaja jaama ja Novogrudoki linna lähistel," tunnistas ülekuulamisel pataljoni velsker Leo Pihelpuu.